CELEX: E2006C0365
Language: da
Date: 2006-11-29 00:00:00
Title: EFTA-Tilsynsmyndighedens afgørelse nr. 365/06/KOL af 29. november 2006 om tresindstyvende ændring af de proceduremæssige og materielle regler for statsstøtte

28.6.2007   
            
            
               DA
            
            
               Den Europæiske Unions Tidende
            
            
               L 166/28
            
         EFTA-TILSYNSMYNDIGHEDENS AFGØRELSE
   
   
      NR. 365/06/KOL
   af 29. november 2006
   om tresindstyvende ændring af de proceduremæssige og materielle regler for statsstøtte
   EFTA-TILSYNSMYNDIGHEDEN HAR,
   under henvisning til aftalen om Det Europæiske Økonomiske Samarbejdsområde (1), særlig artikel 61-63, og protokol 26 til aftalen,
   under henvisning til aftalen mellem EFTA-staterne om oprettelse af en tilsynsmyndighed og en domstol (2), særlig artikel 24, artikel 5, stk. 2, litra b), samt artikel 1 i del I i protokol 3 til aftalen, og
   ud fra følgende betragtninger:
   I henhold til artikel 24 i tilsyns- og domstolsaftalen skal EFTA-Tilsynsmyndigheden sætte bestemmelserne i EØS-aftalen vedrørende statsstøtte i kraft.
   I henhold til artikel 5, stk. 2, litra b), i tilsyns- og domstolsaftalen skal EFTA-Tilsynsmyndigheden udstede meddelelser og retningslinjer om spørgsmål omfattet af EØS-aftalen, hvis dette er udtrykkeligt fastsat i denne aftale eller i tilsyns- og domstolsaftalen, eller hvis EFTA-Tilsynsmyndigheden finder det nødvendigt.
   Der henvises til de proceduremæssige og materielle regler for statsstøtte (3), som EFTA-Tilsynsmyndigheden vedtog den 19. januar 1994 (4).
   Den 24. oktober 2006 besluttede Kommissionen for De Europæiske Fællesskaber at videreføre rammebestemmelserne for statsstøtte til skibsbygning indtil den 31. december 2008 (5).
   Ovennævnte meddelelse er også relevant for Det Europæiske Økonomiske Samarbejdsområde.
   Der skal sikres en ensartet anvendelse af statsstøttereglerne i hele Det Europæiske Økonomiske Samarbejdsområde.
   I henhold til punkt II, »GENERELT« i slutningen af bilag XV til EØS-aftalen skal EFTA-Tilsynsmyndigheden efter høring af Europa-Kommissionen vedtage retsakter, der svarer til dem, som Kommissionen vedtager.
   Europa-Kommissionen er blevet hørt.
   EFTA-Tilsynsmyndigheden har hørt EFTA-staterne ved brev af 27. oktober 2006,
   TRUFFET FØLGENDE AFGØRELSE:
   
               1)
            
            
               Gyldigheden af kapitel 24B i retningslinjerne for statsstøtte, støtte til skibsbygning, forlænges indtil den 31. december 2008. Stykke 31 i afsnit 24B.7 i kapitel 24B i retningslinjerne for statsstøtte affattes således:
               »Disse rammebestemmelser gælder fra den 1. januar 2004 og højst indtil den 31. december 2008. De kan revideres af Tilsynsmyndigheden i denne periode.«
            
         
               2)
            
            
               Fodnote 1 til kapitel 24B i retningslinjerne for statsstøtte affattes således:
               »Dette kapitel svarer til Fællesskabets rammebestemmelser for statsstøtte til skibsbygning (EFT C 317 af 30.12.2003, s 11), som ændret af Kommissionen den 24. oktober 2006 (EUT C 260 af 28.10.2006, s. 7).«
            
         
               3)
            
            
               Da Rådets forordning (EF) nr. 1177/2002 af 27. juni 2002 om en midlertidig defensiv ordning for skibsbygningsindustrien (6) udløb den 31. marts 2005, er henvisningerne i kapital 24B i retningslinjerne for statsstøtte ikke længere relevante. Følgelig vil punkt 9 og punkt 12(e) i kapitel 24B ikke længere blive anvendt af Tilsynsmyndigheden med virkning fra 1. januar 2007.
            
         
               4)
            
            
               EFTA-staterne vil blive underrettet om denne afgørelse ved brev med en kopi af afgørelsen.
            
         
               5)
            
            
               Europa-Kommissionen underrettes i overensstemmelse med punkt (d) i protokol 27 til EØS-aftalen ved en kopi af denne afgørelse.
            
         
               6)
            
            
               Denne afgørelse offentliggøres i Den Europæiske Unions Tidendes EØS-afsnit og EØS-tillæg.
            
         
      Udfærdiget i Bruxelles, den 29. november 2006.
      
         
            På EFTA-Tilsynsmyndighedens vegne
         
         Bjørn T. GRYDELAND
         
         
            Formand
         
         Kristján A. STEFÁNSSON
         
         
            Medlem af Kollegiet
         
      
   
   
      (1)  I det følgende benævnt »EØS-aftalen«.
   
      (2)  I det følgende benævnt »tilsyns- og domstolsaftalen«.
   
      (3)  I det følgende benævnt »retningslinjerne for statsstøtte«.
   
      (4)  Oprindelig offentliggjort i EFT L 231 af 3.9.1994 og i EØS-tillægget nr. 32 af samme dato, senest ændret ved afgørelse af 5. oktober 2006.
   
      (5)  Kommissionens meddelelse om videreførelse af rammebestemmelserne for statsstøtte til skibsbygning, (EUT C 260 af 28.10.2006, s. 7).
   
      (6)  EUT L 172 af 2.7.2002, s. 1. Ændret ved forordning (EF) nr. 5002/2004 (EUT L 81 af 19.3.2004, s. 6). Indarbejdet i EØS-aftalen ved afgørelse truffet af Det Blandede EØS-udvalg nr. 170/2002 og 80/2004.